**Anunț public de selecție Responsabil de proiecte culturale**

În vederea susținerii implementării programului „Timișoara - Capitală Europeană a Culturii în anul 2023”, Asociația Timișoara 2021 - Capitală Europeană a Culturii lansează un Anunț public de selecție a unui *Responsabil de proiecte culturale*, cu posibilitatea depunerii candidaturilor în perioada 8 septembrie - 15 septembrie 2022.

**Responsabil de proiecte culturale**

**1 post, contract de muncă/contract de colaborare pe 3 luni cu prelungire automată pe același termen, dacă părțile nu decid altfel;**

**timp de muncă: 40 de ore/săptămână**

**Descrierea postului**

Responsabilul de proiecte culturale menține legătura cu partenerii asociației în vederea realizării obiectivelor generale ale acesteia.

**Cerințe față de deținătorul funcției**

* posedarea fluentă a limbii române şi a limbii engleze;
* bune abilități de comunicare;
* capacitatea de a gestiona situații complexe;
* reale abilități de negociere și adaptabilitate;
* folosirea calculatorului în activitatea zilnică şi posedarea la nivel avansat a MS Office, Windows şi internet;

**Sarcini specifice**

* asistă Directorul Executiv în relația cu partenerii locali, naționali și internaționali ai asociației;
* gestionează, la solicitarea Directorului Executiv și în limitele trasate de acesta, relația cu partenerii locali, naționali și internaționali ai asociației;
* menține, la solicitarea Directorului Executiv și în limitele trasate de acesta, comunicarea cu structurile de implementare ale Programului cultural național “*Timișoara - Capitală Europeană a Culturii în anul 2023*”, organizații independente, operatori culturali, reprezentanți ai sectorului privat, precum și cu orice alte entități relevante în vederea obținerii și transmiterii informațiilor necesare implementării strategiilor dezvoltate de către echipa executivă a asociației;
* colaborează îndeaproape cu reprezentanții departamentelor de Comunicare, Fundraising și Voluntariat din cadrul asociației;
* monitorizează feedback-ul stakeholderilor și asigură comunicarea cu aceștia;
* întreprinde orice alte activități necesare pentru buna desfășurare a activității asociației, în acord cu coordonatele trasate de conducerea executivă a asociației;

**Relații ierarhice în cadrul organizației**

* se subordonează Directorului executiv al asociației și, după caz, Managerului de Operațiuni;
* colaborează cu colegii din asociație și cu partenerii asociației.

**Depunerea candidaturii**

Personale interesate vor transmite pe adresa de e-mail a asociației, **recrutare@timisoara2023.eu**, dosarul de candidatură format din:

* Curriculum vitae;
* scrisoare de intenție.

**Termenul-limită** de primire a candidaturilor este 15.09.2022, ora 23:59 (ora României). Interviurile vor avea loc în intervalul 16.09.2022-19.09.2022. Vor fi invitate la interviu doar personale care au depus dosarul de candidatură complet.